# EVA (pel·lícula de 2011)

EVA és una pel·lícula dramàtica catalana de ciència-ficció de 2011 dirigida per Kike Maíllo, essent així la primera pel·lícula de robots produïda a Espanya.
La pel·lícula, nascuda d'un projecte del l'Escola Superior de Cinema i Audiovisuals de Catalunya (ESCAC), es va rodar a Suïssa i als Pirineus d'Aragó.

## Argument

Any 2041: En un futur proper, en el qual els éssers humans viuen acompanyats per criatures mecàniques, l'Àlex, un prestigiós enginyer cibernètic, torna a Santa Irene amb un encàrrec molt específic de la Facultat de Robòtica: la creació d'un nen robot. Durant aquests deu anys d'absència, el seu germà David i la seva dona Lana han continuat amb la seva vida.
La rutina de l'Àlex però, es veurà alterada de forma casual i inesperada per l'aparició de l'Eva, la increïble filla de la Lana i en David, una nena especial i magnètica, que des del primer moment estableix una relació de complicitat amb ell. Junts emprendran un viatge que els precipitarà a un final revelador.
Inspirada en la ciència-ficció dels anys 70, EVA narra la història d'un retorn, un retrobament i una pèrdua.

## Repartiment

| Intèrpret | Personatge |
| Daniel Brühl | Àlex |
| Marta Etura | Lana |
| Alberto Ammann | David |
| Lluís Homar | Max |
| Claudia Vega | Eva |

## Presentació

La pel·lícula es va projectar al Festival de Cinema de Venècia i va ser la primera pel·lícula catalana i en català en inaugurar el Festival de Sitges.
El 28 d'octubre de 2011 es va estrenar a tot els cinemes espanyols i posteriorment va vendre a més de cinquanta països, entre els quals França i els Estats Units.
| « | Quan els robots siguin tan sofisticats com els humans seran tan imperfectes com els humans. | » |
| — Kike Maíllo, a la roda de premsa de presentació |||

## Màrqueting

El seu web desplega tota mena de continguts addicionals, imatges i informació. En ell, hi trobem també l'Emotest, un test de 36 preguntes que indica la personalitat de l'enquestat i el classifica dins d'un mapa emocional. A més, el web també inclou un enllaç a la fictícia Universitat Santa Irene, especialitzada en robòtica, i on passa part de l'acció del film.

## Recepció

EVA va recaptar 480.000 euros. El director va desitjar que les 16 nominacions als Premis Gaudí i les 12 als Goya donessin una empenta a la pel·lícula.
Als Estats Units d'Amèrica es va haver d'adaptar a causa de les exigències del públic i la distribuïdora.

## Premis i nominacions
### Premis

* 2011: Festival Internacional de Cinema de Catalunya. Millors efectes especials per Lluís Castells i Javier García
* 2011: Festival Internacional de Cinema de Venècia. Menció especial del jurat
* 2012: Premi RNE Sant Jordi de Cinematografia. Millor òpera prima
* 2012: Premi Gaudí a la millor pel·lícula en llengua catalana
* 2012: Premi Gaudí a la millor interpretació masculina secundària per Lluís Homar
* 2012: Premi Gaudí a la millor fotografia per Arnau Valls Colomer
* 2012: Premi Gaudí a la millor direcció artística per Laia Colet
* 2012: Premi Gaudí als millors efectes especials/digitals per Arturo Balseiro, Lluís Castells i Javi García

#### Nominacions

* 2012: Premis Gaudí, la pel·lícula amb més nominacions (16)
** Millor direcció per Kike Maíllo
** Millor guió per Sergi Belbel, Cristina Clemente, Martí Roca i Aintza Serra
** Millor actriu principal per Claudia Vega
** Millor actor principal per Daniel Brühl
** Millor actriu secundària per Anne Canovas
** Millor música original per Eugeni i Sacha Galperine
** Millor muntatge per Elena Ruiz
** Millor so directe per Jordi Rossinyol, Oriol Tarragó i Marc Orts
** Millor vestuari per María Gil
** Millor maquillatge i perruqueria per Concha Rodríguez, Jesús Martos
** Millor direcció de producció per Toni Carrizosa
* 2012: Premis Goya, 12 nominacions
** Millor director novell per Kike Maíllo
** Millor actor per Daniel Brühl
** Millor actor secundari per Lluís Homar
** Millor guió original per Martí Roca, Sergi Belbel, Cristina Clemente i Aintza Serra
** Millor música original per Eugueni Galperine i Sacha Galperine
** Millor fotografia per Arnau Valls Colomer
** Millor muntatge per Elena Ruiz
** Millor direcció artística per Laia Colet
** Millor direcció de producció per Toni Carrizosa
** Millor maquillatge i perruqueria per Concha Rodríguez i Jesús Martos
** Millor disseny de vestuari per María Gil
** Millor so per Rossinyol, Tarragó i Marc Orts
** Millors efectes especials per Arturo Balseiro i Lluis Castells

## Vegeu també

* Artificial Intelligence: A.I.

## Referències

* ↑ «'Eva', la primera pel·lícula de robots produïda a l'estat espanyol, arribarà als cinemes el 2011». Agència Catalana de Notícies/VilaWeb, 26-07-2011. Arxivat de l'original el 2013-10-02. [Consulta: 5 febrer 2012].
* 1 2 «Els robots dEva' evidencien la "imperfecció humana" i obren el Festival de Sitges». Europa Press/VilaWeb, 06-10-2011. [Consulta: 5 febrer 2012].
* ↑ «Tèbia rebuda a Venècia de la pel·lícula "Eva" dirigida pel català Kike Maíllo». 324.cat, 07-09-2011. [Consulta: 4 febrer 2012].
* ↑ «"Eva", la primera pel·lícula catalana i en català que obre el Festival de Sitges». 324.cat, 04-07-2011. [Consulta: 4 febrer 2012].
* ↑ «"Eva" obre la 44a edició del Festival de Sitges». 324.cat, 07-10-2011. [Consulta: 5 febrer 2012].
* 1 2 «La pel·lícula 'Eva', fruit del projecte Opera Prima de l'ESCAC, triomfa en les nominacions als premis Goya i Gaudí». Universitat de Barcelona, 16-01-2012. [Consulta: 5 febrer 2012].
* ↑ «L'Emotest de la pel·lícula "Eva"». Espai Internet, 30-10-2011. Arxivat de l'original el 2011-11-08. [Consulta: 4 febrer 2012].
* 1 2 Foguet, Laia. «EVA es modifica pels EUA». Cinèfil.cat, 23-11-2011. [Consulta: 5 febrer 2012].
* ↑ «"Chico i Rita" i "Eva", escollides millors pel·lícules als premis Sant Jordi». Televisió de Catalunya, 01-02-2012. [Consulta: 4 febrer 2012].
* ↑ «'Chico i Rita' i 'Eva' guanyen els premis Sant Jordi de cinematografia». diari Ara, 30-01-2012. [Consulta: 5 febrer 2012].
* ↑ «"Eva", "Mientras duermes" i "Bruc" parteixen com a favorites als premis Gaudí». 324.cat, 04-01-2012. [Consulta: 4 febrer 2012].
* ↑ «'Eva', 'Mientras duermes' i 'Bruc', les tres pel·lícules més nominades dels premis Gaudí 2012». diari Ara, 04-01-2012.
* ↑ «'Eva' obté 12 nominacions als Goya i rivalitza amb 'La piel que habito' i 'No habrá paz para los malvados'». Diari Ara, 10-01-2012.

## Enllaços externs

* Tràiler de la pel·lícula al YouTube
Viccionari